S-402/2022

Mál þetta, sem dómtekið var 30. ágúst sl., er höfðað með ákæru, útgefinni af Héraðssaksóknara 20. febrúar 2022, á hendur S-kk-þgf H-kk-þgf S-kk-þgf, kt. [...], [...], [...], fyrir meiri háttar brot gegn skattalögum og fyrir peningaþvætti, með því að hafa:

1. Staðið skil á efnislega röngum skattframtölum gjaldárin 2018 til og með 2020, vegna tekjuáranna 2017 til og með 2019, með því að hafa vanframtalið tekjur frá BG byggingum ehf., kt. [...], og ess málun ehf., kt. [...], samtals að fjárhæð 54.352.662 krónur, sem skattskyldar eru samkvæmt 1. tölulið A. liðar 7. gr. laga um tekjuskatt nr. 90/2003, sbr. 2. mgr. 11. gr. sömu laga, og samkvæmt 19. og 21. gr. laga nr. 4/1995 um tekjustofna sveitarfélaga. Með framangreindu komst ákærði undan greiðslu tekjuskatts og útsvars að fjárhæð 22.566.902 krónur, sem sundurliðast sem hér greinir:

Tekjuárið 2017

Framtalinn tekjuskattsstofn: kr. 2.520.575

Vanframtaldar tekjur kr. 13.349.370

Tekjuskattur, skattprósenta 22,50% kr. 1.686.580

Útsvar, útsvarsprósenta 14,48% kr. 1.085.408

(Af stofni kr. 0 - 10.016.488)

Tekjuskattur, skattprósenta 31,80% kr. 1.861.399

Útsvar, útsvarsprósenta 14,48% kr. 847.581

(Af stofni yfir kr. 10.016.488)

Ónýttur persónuafsláttur kr. -

Vangreiddur tekjuskattur og útsvar samtals: kr. 5.480.968

Tekjuárið 2018

Framtalinn tekjuskattsstofn: kr.

1.447.070

Vanframtaldar tekjur kr.

23.993.130

Tekjuskattur, skattprósenta 22,50% kr. 2.087.434

Útsvar, útsvarsprósenta 14,48% kr. 1.343.380

(Af stofni kr. 0 - 10.724.553)

Tekjuskattur, skattprósenta 31,80% kr. 4.679.576

Útsvar, útsvarsprósenta 14,48% kr. 2.130.826

(Af stofni yfir kr. 10.724.553)

Ónýttur persónuafsláttur kr. 111.613

Vangreiddur tekjuskattur og útsvar samtals: kr. 10.129.603

Tekjuárið 2019

Framtalinn tekjuskattsstofn: kr. 1.720.000

Vanframtaldar tekjur kr. 17.010.162

Tekjuskattur, skattprósenta 22,50% kr. 2.116.135

Útsvar, útsvarsprósenta 14,48% kr. 1.361.851

(Af stofni kr. 0 - 11.125.045)

Tekjuskattur, skattprósenta 31,80% kr. 2.418.427

Útsvar, útsvarsprósenta 14,48% kr. 1.101.221

(Af stofni yfir kr. 11.125.045)

Ónýttur persónuafsláttur kr. 41.302

Vangreiddur tekjuskattur og útsvar samtals: kr. 6.956.332

Vanframtaldar tekjur alls: kr. 54.352.662

Vangreiddur tekjuskattur og útsvar alls: kr. 22.566.902

2. Fyrir að hafa aflað sér ávinnings af brotum skv. 1. tölulið ákæru, samtals aðfjárhæð 22.566.902 krónur og fyrir að hafa nýtt ávinninginn í eigin þágu og eftiratvikum í þágu annarra, en á árunum 2017 til og með 2019 tók ákærði alls 14.214.977 krónur í reiðufé út af bankareikningum sínum.

_______________________________

Framangreind brot skv. 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. einnig 1. mgr. 109. gr. laga nr. 90/2003 um tekjuskatt, og 2. mgr. 22. gr. laga nr. 4/1995 um tekjustofna sveitarfélaga.

Framangreind brot samkvæmt 2. tölulið ákæru teljast varða við 1. mgr., sbr. 2. mgr. 264. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Við fyrirtöku málsins 30. ágúst sl. lýsti sækjandi því að ákæruvaldið félli frá 2. tölulið ákæru sem snýr að peningaþvætti, sbr. 2. mgr. 153. gr. laga nr. 88/2008 um meðferð sakamála í ljósi nýlegra dóma og úrskurða, einkum dóms Hæstaréttar í máli nr. 46/2021.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín eftir framangreinda breytingu á ákærunni. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 20. janúar 2022, hefur hann ekki áður gerst sekur um refsivert brot. Við ákvörðun refsingar verður litið til greiðlegrar játningar ákærða. Að framangreindu virtu og með vísan til 77. gr. almennra hegningarlaga þykir refsing ákærða hæfilega ákveðin fangelsi í 9 mánuði, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955. Þá ber jafnframt að dæma ákærða til fésektar. Eins og sakarefninu er háttað þykir sekt ákærða hæfilega ákveðin 67.600.000 krónur. Ber ákærða að greiða sektina innan fjögurra vikna en sæta ella fangelsi í 360 daga.

Á kærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 669.600 krónur að meðtöldum virðisaukaskatti. Ekki leiddi annan kostnað af meðferð málsins.

Af hálfu ákæruvaldsins flutti málið K-kvk-nf I-kvk-nf saksóknari.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, S-kk-nf H-kk-nf S-kk-nf, sæti fangelsi í 9 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 67.600.000 krónur í sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 360 daga.

Ákærði greiði málsvarnarþóknun skipað verjanda síns, G-kk-ef S-x-x R-kk-ef lögmanns, 669.600 krónur.